VIIENDA KOOSSEISU

OTSUS

Haapsalu,			28. november 2008 nr 244

Haapsalu Kultuurikeskuse varade
sihtotstarbe tagamine

Juhindudes kohaliku omavalitsuse korralduse seaduse § 6 lg 2, § 22 lg 1 p 8, Haapsalu põhimääruse § 4 lg 2, § 12 lg 1 p 8 ning haldusmenetluse seadusest, Haapsalu Linnavolikogu otsustab:
1.	Haapsalu Linnavalitsusel tagada projekti "Haapsalu Kultuurikeskuse rekonstrueerimine" tulemusena loodud või soetatud varade säilimine linna valduses ja nende avalik kasutamine taotluses toodud eesmärkidel ja tingimustel viie aasta jooksul alates projekti lõppemisest.

2.	Otsus jõustub teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Haapsalu Kultuurikeskuse varade sihtotstarbe tagamine ”

Haapsalu Kultuurikeskuse renoveerimise rahastamistaotluse lisana nõuab EAS volikogu otsust. Tekst juhendi järgi: “Esitage pädeva organi otsus (volikogu), millega tagatakse projekti tulemusena loodud või soetatud vara säilimise ja avaliku kasutuse taotluses ning taotluse rahuldamise otsuses toodud eesmärkidel ja tingimustel viie aasta jooksul alates taotluse rahuldamise otsuse tegemisest, ning mitte sooritama selle vara osas tehinguid, mis annavad nimetatud aja jooksul mõnele isikule või asutusele põhjendamatu eelisseisundi.“

Linnavalitsus teeb ettepaneku eelnõu otsusena vastu võtta.

Toivo Hein, aselinnapea
14.11.2008